 

**MEGHÍVÓ**

**Sopronnémeti Község Önkormányzata**

ezennel szeretettel meghívja Önt és kedves családját

2025. július 6-7-én,

a sopronnémeti Kenukikötő és Sportpálya területén tartandó

**Határon átnyúló Önkormányzati Napok a Rábaköz szívében** c. pályázat rendezvényeire

(a projekt rövid címe: Rábaköz szívében, kódja: HUSK/SPF/2401/3.2/239)

**PROGRAM**:

**1. nap: 2025. július 5. – szombat**

**07:00** Főzőverseny kezdete

**10:30** A vendégek fogadása – Sopronnémeti Község Önkormányzatának (HU) képviselői szeretettel fogadják a kismácsédi (SK) szakmai delegáció tagjait (35 főt).

**11:00** A projektpartnerek képviselőinek hivatalos tanácskozása (ISP 1. kategória) – a rendezvénynek otthont adó Sopronnémeti és a mátyusföldi Kismácséd önkormányzatainak/ képviselőinek kölcsönös bemutatkozása; legutóbbi találkozásuk óta megvalósult tevékenységeik és eredményeik ismertetése; jelen határon átnyúló pályázat lehetséges eredményeinek megvitatása; a rendezvénnyel szemben támasztott elvárások felvázolása, EU támogatások.

**12:00** Ebéd

**13:00** A rendezvény ünnepélyes megnyitója, köszöntő, a főzőverseny díjazása

**13:15** Hagyományőrző programok: íjászbemutató, jurtaállítás, lándzsavetés

**13:30** Helyi hagyományőrző csoportok fellépése (ISP 3. kategória) – gazdag kulturális program, amely során a két partner tánc- és folklóregyüttesei által nyerhetünk betekintést Magyarország és Szlovákia sokszínűségébe, kulturális értékeibe.

**14:30** Szeminárium a migrációról Sopronnémetiben, Kismácsédon és az EU-ban (ISP 4. kategória) –Mennyire jellemző a térségben a migráció? A migrációt célzó és a diszkrimináció elleni intézkedések az EU-ban és helyi szinten. A civil szerepvállalás fontossága a migráció tekintetében. Miért tekintenek fenyegetésként a migrációra, amikor a mai globalizált világban az emberek állandó mozgásban vannak; amikor a migráció lebontja a kultúrák, etnikai csoportok és nyelvek közötti határokat; amikor hozzájárul a sokszínűséghez, a kultúra és gazdaság élénkítéséhez?

**15:15** II. Sopronnémeti Keszeg-ér futam: saját készítésű, kreatív vízi eszközökkel való versenyzés (hazai, valamint a szlovákiai projektpartner csapatai vesznek részt a versenyen; a szlovák-magyar barátságok ápolása, valamint a kreativitás és sport támogatásának szellemében).

**16:30** A Keszeg-ér futam hivatalos eredményhirdetése, díjazás

**17:00** Zenés előadás gyermekek számára

**18:00** Koncert sztárfellépővel

**18:45** Vacsora

**20:45** Koncert sztárfellépővel

**21:45** Utcabál

Kísérő programok:

- Gyermek számára: ugrálóvár, kis körhinta

- Kenuzás, vízibiciklizés

**2. nap: 2025. július 6. – vasárnap**

**8:00** Közös reggeli a projektpartnerek részére

**9:00** Mit tehetünk a légszennyezettség csökkentéséért? (ISP 4. kategória) – szeminárium arról, hogyan csökkenthetjük a légszennyezettséget; okok és lehetőségek felvázolása, a civil szerepvállalás fontossága. Miért érint bennünket? Miért kell ezzel foglalkoznunk? Az EU törekvései és intézkedései légszennyezettség terén. Vélemények, tapasztalatok és bevált gyakorlatok határokon átnyúló cseréje. Egy darab tiszafa csemete – mint az egyik leghatékonyabb szűrőképességű fa – közös elültetése, mint a légszennyezettség elleni együttes fellépés jelképe.

**10:30** Határon átnyúló partnerségi értekezlet egy szebb holnap reményében (ISP 2. kategória) – a két önkormányzat közötti kapcsolatok erősítésének lehetőségei, valamint jövőbeni együttműködésük területeinek megvitatása. Lehetőségek az EU-ban. Hogyan, mely területeken érhetünk el együttesen sikereket? Mi a jobb, közös jövő záloga? Milyen problémákat kell leküzdenünk? Mi lehet a megoldás kulcsa? Közös célok; jövőbeli közös tevékenységek, kezdeményezések és fejlesztési javaslatok, határon átnyúló pályázatok meghatározása. Kölcsönös tapasztalat- és ötletcsere. Ünnepélyes együttműködési megállapodás aláírása.

**12:00** Közös ebéd, majd búcsú vendégeinktől

**Az eseményt az Interreg Magyarország - Szlovákia Program Kisprojekt Alapja támogatja.**